จะสอบถามว่า เหมือนมีประจำเดือนกะปิดกะปอยช่วง3-4วันในช่วง ต้นเดือน ไม่รู้ว่าเป็นประจำเดือนหรือไม่ วันที่5มีเพศสัมพันธ์เเบบไม่ใส่ถุงหลั่งนอก วันที่6เเละก็วันที่9เเละ14เเล้วก็17 มีเพศสัมพันธ์เเต่หลั่งนอกทุกครั้ง กินยาคุมเเบบ28เม็ด เมื่อ2วันที่เเล้วตรวจครรภ์ขึ้น1ขีด พอมาวันนี้2ขีดจางๆๆเเบบต้องเพ่งดูถึงจะเห็นเลยไม่ทราบว่าท้องชัวร์ไหม หลังมีเพศสัมพันธ์ เลือดที่กะปิดกะปอยก็หายไป จึงไม่เเน่ใจว่าที่เลือดออกมากะปิดกะปอยเป็นประจำเดือนหรือไม่
สวัสดีค่ะ หากประจำเดือนมาช่วงต้นเดือน ธ.ค. แล้วในวันที่ 5-6, 9, 14, 17 ธ.ค. หากได้มีเพศสัมพันธ์ โดยใช้วิธีการหลั่งนอก ก็จะมีโอกาสตั้งครรภ์ประมาณ 4%-22% ในการมีเพศสัมพันธ์แต่ละครั้ง อย่างไรก็ตาม หากทานยาคุมกำเนิดอยู่แล้ว คือทานต่อเนื่องมาตั้งแต่ก่อนต้นเดือน ธ.ค.แล้ว ยาคุมกำเนิดก็จะช่วยป้องกันการตั้งครรภ์ได้มากกว่า 99% ดังนั้น โอกาสในการตั้งครรภ์จึงมีน้อยมากมากค่ะส่วนการตรวจหาการตั้งครรภ์แล้วพบขึ้นขีดที่ 2 จางมากๆ นั้น แนะนำว่าหากไม่แน่ใจ ก็ควรลองตรวจดูอีกครั้ง และให้อ่านผลภายในไม่เกิน 5 นาทีหลังการทดสอบค่ะ ไม่ควรปล่อยไว้นานเกินแล้วจึงอ่านผล เพราะอาจขึ้นขีดที่ 2 จางๆ ได้ ซึ่งเป็นรอยระเหยของปัสสาวะ ไม่ใช่เกิดการตั้งครรภ์ขึ้นค่ะดังนั้น หากตรวจซ้ำดูแล้วพบขึ้น 1 ขีด ก็แสดงว่าไม่ได้มีการตั้งครรภ์เกิดขึ้น และเลือดที่ออกกะปริดกะปรอย ก็น่าจะเกิดจากผลข้างเคียงของยาคุมกำเนิดที่ทานได้ค่ะ ทั้งนี้ การที่ทานยาคุมกำเนิดชนิด 28 เม็ดอยู่ เลือดที่ออกในช่วงที่ทานยาเม็ดแป้ง (ประมาณเม็ดที่ 22-28) เราจึงจะเรียกว่าเป็นประจำเดือนค่ะแต่หากตรวจซ้ำดูแล้ว ยังคงพบขึ้นขีดที่ 2 จางๆ ก็ควรไปพบแพทย์เพื่อตรวจยืนยันค่ะ และจะได้รีบทำการฝากครรภ์แต่เนิ่นๆ